laion/Wikipedia-Exotic huggingface dataset:
אלסו (זמרת)

אלסו (ברוסית: Алсу́ Рали́фовна Абра́мова; נולדה ב-27 ביוני 1983) היא זמרת רוסייה. אלסו נולדה בטטרסטן, בגיל חמש עברה לסיביר, לאחר מכן גרה תקופה בניו יורק ובלונדון, ב-1998 לאחר ששרה בחתונה של אחיה החליטה משפחתה לשקול קריירה מקצועית במוזיקה עבורה. בגיל חמש עשרה היא הוכרה למפיק מוזיקלי שהתרשם ממנה, והחל לעבוד איתה על אלבומה הנקרא של שמה אשר יצא ב-1999. האלבום הצליח ברוסיה ונמכר במעל 700,000 עותקים. ב-2000 החלה לעבוד על אלבומה באנגלית, ובאותה שנה נבחרה לייצג את רוסיה באירוויזיון עם השיר "סולו" איתו הגיעה למקום השני בתחרות. אלבומה באנגלית הנקרא "סולו" על שם השיר, מכר מעל 100,000 עותקים ברוסיה ונהיה לאחר האלבומים הנמכרים ברוסיה בכל הזמנים. בין שיריה באלבום נכלל גם דואט שביצעה עם אנריקה איגלסיאס. ב-2001 זכתה בפרס "MTV אירופה" כזמרת הרוסייה הטובה ביותר. ב-2004 שיחקה בסרט האימה "מלכודת הרוחות" לצד בילי פייפר. ב-2009 הנחתה את גמר האירוויזיון שנערך במוסקבה. ב-2010 הנחתה את תחרות "מיס רוסיה". מדיה וקבצים בנושא אלסו בוויקישיתוף אתר האינטרנט הרשמי של אלסו (ברוסית) אלסו, ביישום טלגרם אלסו, ברשת החברתית אינסטגרם אלסו, סרטונים בערוץ היוטיוב אלסו, במסד הנתונים הקולנועיים IMDb (באנגלית) אלסו, במסד הנתונים הקולנועיים KinoPoisk (ברוסית) אלסו, באתר ספוטיפיי אלסו, באתר Last.fm (באנגלית) אלסו, באתר AllMusic (באנגלית) אלסו, באתר MusicBrainz (באנגלית) אלסו, באתר דיזר אלסו, באתר Yandex.Music (ברוסית) אלסו, באתר Discogs (באנגלית) אלסו, באתר Songkick (באנגלית) אלסו, באתר Genius The Sunday Times, alsou-online.narod.ru ערן בר און, הזוכה באירוויזיון 2009: נורבגיה, באתר ynet, 16 במאי 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רכס בול

רכס בול (באנגלית: The Ball Range) הוא רכס הרים בהרי הרוקי הקנדיים על קו פרשת המים של אמריקה, בפרובינציות אלברטה וקולומביה הבריטית שבקנדה. הרכס ממוקם בשטח הפארק הלאומי קוטניי, בין מעבר ורמיליון, ומעבר רד ארת'. גובהו של הרכס 3,311 מטרים, שטחו 465 קמ"ר, אורכו 35 ק"מ (מדרום לצפון) ורוחבו 26 ק"מ (ממזרח למערב). הרכס חוצה את הגבול בין הפרובינציות, כאשר 35% משטחו מצוי בפרובינציית אלברטה, ו-65% משטחו מצוי בפרובינציית קולומביה הבריטית. הפסגות הגבוהות ביותר ברכס הן: שמו של ההר ניתן לו על ידי ד"ר ג'יימס הקטור, ממשלחת פאליסר בשנת 1858 והוא (כמו גם הר בול ומעבר בול) נקרא על שם ג'ון בול, פוליטיקאי אשר השיג את המימון למשלחת פאליסר. השם אומץ רשמית ב-3 באפריל 1952. רכס בול, באתר peakbagger אתר השמות הרשמי של קולומביה הבריטית נתונים גאוגרפיים של רכס בול ההיסטוריה של שם הרכס
הר מיסט

הר מיסט (באנגלית: Mist Mountain; מילולית: "הר ערפל") הוא הר ברכס מיסטי, בהרי הרוקי הקנדיים, בפרובינציית אלברטה שבקנדה. ההר ממוקם ליד הכביש המהיר 40 של אלברטה. גובהו של ההר 3,140 מטרים, וניתן לראותו מהכביש המהיר 40 וכן מנהר שיפ. שמו של ההר ניתן לו בשנת 1884 על ידי ג'ורג' מ. דוסון, לאחר ששהה על ההר במזג אוויר סוער במיוחד. הראשונים שטיפסו על ההר היו דונלד קינג (Donald King), אלן בלייני (Alan Blayney), לן בלייני (Len Blayney) ויורק בלייני (York Blayney), בשנת 1946. מדיה וקבצים בנושא הר מיסט בוויקישיתוף מידע על ההר ההר באתר peakfinder ההר באתר peakware מידע למטפסים על ההר באתר summitpost נתוני מזג אוויר באזור ההר תיאור מסלול הטיפוס על ההר באתר albertawow מידע על ההר ההיסטוריה של מתן השם היסטוריית הטיפוס על ההר
מפלגת הנשים (גרינלנד)

מפלגת הנשים (בגרינלנדית: Arnat Partiiat) הייתה מפלגה פמיניסטית גרינלנדית. ב-6 בנובמבר 1999, בתגובה לייצוג נמוך מאוד של נשים בפוליטיקה הגרינלנדית, הקימה קבוצה של נשים את המפלגה. כמה מחברות המפלגה רצו בבחירות לפרלמנט ב-2002. מפלגת הנשים הייתה מעוטת קולות ומעולם לא נבחרה לפרלמנט של גרינלנד. המפלגה פורקה באביב 2008. ערך זה הוא קצרמר בנושא מפלגות ובנושא גרינלנד. אתם מוזמנים לתרום לוויקיפדיה ולהרחיב אותו.
פסגת אליסון

פסגת אליסון (באנגלית: Allison Peak) היא הר ברכס היי רוק, בהרי הרוקי הקנדיים, על קו פרשת המים של אמריקה. ההר ממוקם על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,646 מטרים. שמו של ההר ניתן לו על ידי מוריסון פ. ברידג'לנד (Morrison P. Bridgland) בשנת 1915 והוא נקרא על שם דאגלס אליסון (Douglas Allison), מהמתיישבים הראשונים באזור מעבר קרואוזנסט, והשריף המקומי. ההר מכונה גם (על ידי תושבי הסביבה, באופן לא רשמי): קוף המחט (The Needle's Eye) והר וינדו (Window Mountain - הר החלון). מידע על הפסגה פסגת אליסון באתר peakfinder מידע על הפסגה מקור שמותיהם של אתרים באלברטה עמ' 11 מקור השם וכינויים נוספים
נטול נשמה (סרט)

נטול נשמה (ברוסית: Духless) הוא דרמה פסיכולוגית בבימויו של רומן פריגונוב על פי ספרו של סרגיי מינאייב באותו השם.  תחילה תוכנן שהסרט ישוחרר בסתיו 2011, אבל הבכורה התקיימה לבסוף ב-21 ביוני 2012 בפסטיבל הסרטים הבינלאומי ה-34 במוסקבה, כשהסרט נבחר לסרט הפתיחה. הסרט יצא להקרנה מסחרית ב-4 באוקטובר 2012. ב-5 במרס 2015 יצא סרט ההמשך "נטול נשמה 2", שבכתיבת התסריט שלו השתתף סרגיי מינאייב. הסרט מבוסס על ספרו של סרגיי מינאייב: "נטול נשמה. סיפורו של איש מזויף" (Дyxless. Повесть о ненастоящем человеке) שיצא לאור בשנת 2006. הספר מסופר מנקודת מבטו של המספר, מנהל מסחרי של הנציגות המוסקבאית של חברה צרפתית למכירת קופסאות שימורים. הגיבור הוא איש ציני, צורך אלכוהול וסמים ומנהל חיי מותרות עד שחייו עוברים תפנית והוא מתחיל לפקפק במשמעות חייו. גיבור הסרט הוא בן 29, מנהל בכיר בבנק בינלאומי גדול, בשם מקס. הוא מחזיק ברשותו רכב יקר, גר בפנטהאוז ומשתתף פעיל במסיבות שונות. מקס מבלה את חייו בלהרוויח כסף, את הכסף שהוא מרוויח, להוציא על המותגים היקרים ביותר אך עד מהרה הוא מוצא את עצמו חושב על עצמו ועל תכלית חייו ומוצא את עצמו מעריך את חייו, תוך התגברות על המשבר הפנימי שלו דנילה קוזלובסקי — מקס אנדרייב מריה אנדרייבה — יוליה, סטודנטית פעילה בקבוצת "הרדיקלים החופשיים" ארטיום מיכאלקוב — ואדים, חברו של מקס ניקיטה פנפילוב — מישה ארתור סמוליאנינוב — אוודיי, ראש קבוצת "הרדיקלים החופשיים" מיכאיל יפרמוב — אלכסיי קונדראטוב, מנהל בנק, הבוס של מקס מריה קוז'בניקובה — אלווירה, דוגמנית וחברתו של מקס סרגיי בלוגולובצב — וולודיה גוליאקין, מנהל סניף הבנק בסנקט פטרבורג סשה בורדו — אלן גארידו, סגן נשיא הבנק צילומי הסרט החלו בספטמבר 2009 בסנקט פטרבורג ובמוסקבה, ברם הם לא הצליחו להשלים את הצילומים עד סוף השנה בשל פרישת חלק מהמשקיעים בפרויקט. בשנת 2010 החומרים שצולמו הוצגו בפני פיודור בונדרצ'וק שהסכים ליטול חלק בפרויקט ובתוך 39 ימים הושלמו צילומי הסרט. בהפסקה שבין הצילומים דנילה קוזלובסקי שבר את ידו במהלך הצגה בסנקט פטרבורג, אך השחקן המשיך להגיע לאתרי הצילומים עם גבס בידו. אתר האינטרנט הרשמי של נטול נשמה נטול נשמה, ברשת החברתית אקס (טוויטר) "נטול נשמה", במסד הנתונים הקולנועיים IMDb (באנגלית) "נטול נשמה", באתר AllMovie (באנגלית) "נטול נשמה", באתר Rotten Tomatoes (באנגלית) "נטול נשמה", במסד הנתונים הקולנועיים KinoPoisk (ברוסית) "Фильм открытия". Московский кинофестиваль. אורכב מ-המקור ב-2012-10-24. נבדק ב-2017-11-25. Московский международный кинофестиваль (ММКФ) У фильма «Духless» будет продолжение Исполнитель главной роли Духless рассказал о впечатлениях от съемок Премьера Духless в Одессе «Время хороших концов» Премьера недели: фильм «Духлесс» Информация о фильме Духless на сайте Universal. Информация о проекте.
הר טורנדו

הר טורנדו (באנגלית: Tornado Mountain) הוא הר ברכס היי רוק, בהרי הרוקי הקנדיים, על קו פרשת המים של אמריקה. ההר ממוקם על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 3,099 מטרים, והוא ההר ה-45 בגובהו באלברטה. שמו של ההר ניתן לו בשנת 1915 על ידי מוריסון פ. ברידגלנד (Morrison P. Bridgland), בשל הסופות העזות שפגעו במשלחת מיפוי הגבולות הבין-פרובינציאלית (שהייתה הראשונה שעלתה על פסגת ההר בשנת 1915). תיאור ההר באתר peakfinder מידע על הר טורנדו תחזית מזג אוויר להר טורנדו הר טורנדו, בביצוע טיפוס על הר טורנדו, סרטון באתר יוטיוב רשימת הרי אלברטה לפי גובהם מידע על ההר ההיסטוריה של הטיפוס על ההר ושמו
עיר נסיך ז'ינגז'יאנג

עיר נסיך ז'ינגז'יאנג או ארמון נסיך ז'ינגז'יאנג (בסינית: 靖江王城, פין-יין: Jìngjiāng wángchéng) הוא אתר היסטורי במרכז העיר גווילין, שבמחוז גואנגשי שבסין. האתר נבנה בתקופת שושלת מינג בין בשנים 1372 ו-1392, על ידי ז'ו שואוקיאן, שהוענק לו התואר "נסיך ז'ינגז'יאנג" מקרוב משפחתו חונגוו, קיסר סין - מייסד שושלת מינג. בתחילה התגורר הנסיך בעיר ז'ינגז'יאנג (כיום נפה עירונית במחוז ג'יאנגסו). למעלה מ-20 שנים הוא בנה את עיר הבירה חדשה שלו החדשה, הממוקמת כיום במרכז העיר גווילין, לצד הנהר לי. מאז בנייתו, באתר זה התגוררו 14 נסיכים מ-12 דורות בתקופת שושלת מינג. סון יאט-סן - הנשיא הראשון של הרפובליקה הסינית (1912–1949), התגורר במקום בשנת 1921. המקום נשרף מספר פעמים, ובכל זאת נשמר עד היום, ומאז 1993 מוגן על ידי הרפובליקה העממית של סין כאתר שימור לאומי. מאז 1932 שוכנת במקום האוניברסיטה הרגילה של גואנגשי (广西师范大学). אורך המתחם מצפון לדרום 556 מטר, ורוחבו ממזרח למערב 355 מטר. סה"כ שטח של כ-198 דונמים, והוא מוקף חומות באורך 1.5 ק"מ, בגובה של כ-8 מטר ובעובי של 5.5 מטר. ארבעה שערים מקיפים את העיר מארבעת צדדיה במקום מעל 40 בניינים, העיקריים שבהם: ארמון צ'נגיון - הארמון המרכזי, ארמון הקבורה הקיסרי, שער צ'נגיון המלכותי, מקדש השמיים הקיסרי, המקדש הקדמון. כל המבנים מעוטרים בקירות אדומים ובאריחים צהובים, שהם הצבעים האופייניים לארומונות בסין. בחלק הצפוני של המתחם מתרוממת גבעה תלולה בגובה 66 מטר מסוג מגדל קרסט, המכונה "פסגת היופי". ניתן להגיע לפסגה באמצעות 306 מדרגות אבן, ממנה נשקף נוף של העיר גווילין. בפסגה מבנה בן 2 קומות. למרגלות הגבעה - "מערת השלום". זוהי מערה טבעית, שעל קירותיה נחרטו דמויות שונות של אלים ושל שליטים מן העבר, וכן סימנים אסטרולוגיים עתיקים. שער הכניסה הדרומי לוח שיש מעוטר בכניסה לשער צ'נגיון שני עובדי המקום בתלבושת מסורתית לפני שער הכניסה לארמון צ'נגיון מערת השלום אתר האינטרנט הרשמי של עיר נסיך ז'ינגז'יאנג (באנגלית) Solitary Beauty Peak and Jingjiang Prince City באתר Travel China Guide (באנגלית) Solitary Beauty Peak באתר China Highlights (באנגלית) 靖江王城 באתר Mainland Tour (בסינית)
טלאורמן

האם התכוונתם ל... טלאורמן (מחוז) – מחוז ברומניה. טלאורמן (נחל) (אנ') – יובל של נחל ודאה הזורם בדרום רומניה.
סיעת יעוד

סיעת יעוד (או בשמה הרשמי: יעוד - ישראל עצמאית ודמוקרטית) הייתה קבוצה של שלושה חברי הכנסת שהתפצלה ממפלגת צומת ב-7 בפברואר 1994, על רקע סכסוך עם מנהיג המפלגה רפאל איתן ובעקבות כך, הצטרפותם לממשלת רבין השנייה. בסיעה היו חברים חברי הכנסת גונן שגב, אלכס גולדפרב ואסתר סלמוביץ. בינואר 1995 הצטרפה הסיעה לממשלה בראשות יצחק רבין. לאור העובדה שלקואליציה באותו זמן לא היה רוב בכנסת לאחר פרישתם של חברי הכנסת קהלני וזיסמן, קבלה "יעוד" גמול נאה תמורת תמיכתה: גונן שגב מונה לשר האנרגיה והתשתית ואלכס גולדפרב מונה לסגן שר הבינוי והשיכון. נאמנותם לקואליציה עמדה במבחן קשה לקראת ההצבעה על הסכם אוסלו ב' שהתקיימה בכנסת ב-5 באוקטובר 1995. ביקורת שהושמעה הייתה כי השלושה, שנבחרו בקולות אנשי ימין, אינם צריכים להיות אלו שקולותיהם יאפשרו את אישור ההסכמים על ידי הכנסת. לבסוף התנגדה סלמוביץ להסכם, ואילו שגב וגולדפרב תמכו בו. ההסכם אושר ברוב של 61 מול 59 חברי כנסת. בשל תמיכתם של חברי סיעת יעוד נטען על ידי הימין כי "ההסכם עבר על חודו של מיצובישי", רכב השרד שקיבלו שגב וגולדפרב. בנובמבר 1995 פרשו גולדפרב וסלמוביץ מסיעת יעוד והקימו סיעה חדשה - עתיד. גולדפרב ושגב המשיכו לכהן בממשלה גם תחת שמעון פרס עד הבחירות לכנסת הארבע עשרה שהתקיימו ב-1996, ועליית בנימין נתניהו לשלטון. לאחר התפרקות המפלגה, התמודד אלכס גולדפרב בבחירות המקדימות לרשימת "העבודה" לכנסת ה-14 אך בלא הצלחה. אסתר סלמוביץ התמודדה בבחירות המקדימות של רשימת "הליכוד" לכנסת ה-14 ונכשלה גם היא. המפלגה נרשמה באפריל 1994 ברשם המפלגות ולמעשה, לא נעשה בה שימוש כלל, מכיוון שמעולם לא התמודדה בבחירות לכנסת. אתר האינטרנט הרשמי של סיעת יעוד (הקישור אינו פעיל, 8 באוגוסט 2022) סיעת יעוד בכנסת השלוש־עשרה, באתר הכנסת זיהוי הסיעה כ"מרכז" הוא בהיעדר אפיון חד משמעי: היא התפצלה ממפלגת צומת הימנית, חבריה תמכו בקואליציות שמאל (בראשות רבין ואחר כך פרס), ולבסוף ניסו להמשיך בפוליטיקה הן בימין (סלמוביץ בליכוד) והן בשמאל (גולדפרב בעבודה). אם ח"כ אחד לא היה מקבל מיצובישי - ההסכם לא היה עובר באתר nrg
עזרא ריבליס

עזרא ריבליס (15 בינואר 1920 - 22 ביוני 1991) היה כתב על המשמר במשך שנים רבות. זוכה פרס סוקולוב ופרס צימרמן. ריבליס נולד באוקראינה ובגיל צעיר עלה עם משפחתו לארץ ישראל, בה התגורר זמן מה בחדרה. בבגרותו היה חבר קיבוץ יד מרדכי. בשנות ה-50 וה-60, משנת 1954, היה ריבליס כתב על המשמר בנגב. בכתבותיו תיאר את ההתיישבות היהודית בנגב וביקר את יחס השלטונות לבדואים ואת ההחלטה שלא להניח מסילת רכבת לאילת. בשנת 1958 קיבל את פרס סוקולוב על רשימותיו בעל המשמר המתארות את חיי הנגב. בסוף שנות ה-60 היה כתב על המשמר לענייני תעופה ופיתוח ובנוסף כתב כתבות בנושאי איכות הסביבה וארכאולוגיה. בשנת 1978 זכה בפרס צימרמן לאיכות הסביבה על כתבה עיתונאית מצטיינת בנושא. לאחר מלחמת ששת הימים ביקר בחריפות את ברית המועצות על עמידתו לצד אויבי ישראל וטען שעל מפ"ם להתנתק מהגוש הקומוניסטי. בשנת 1981 הוציא את הספר "ברזל מעבר למסך". ז. יואלי, מפ"ם עורכת רוויזיה, דבר, 13 ביולי 1967 הוחל בהקמת העיר דימונה בנגב, על המשמר, 3 במאי 1954 עשרות יישובים מנותקים עדיין, על המשמר, 5 בדצמבר 1963 מסיבה לע. ריבליס - חתן פרס סוקולוב, על המשמר, 16 ביולי 1958 עד מתי בדואי הנגב בנים חורגים למדינה, על המשמר, 28 באוקטובר 1955 כשהעסקים פורחים, על המשמר, 19 באוקטובר 1956 המדינה זה אני, על המשמר, 27 במרץ 1959 ע. ריבליס, כתב "על המשמר" בנגב, בין מקבלי פרס סוקולוב, על המשמר, 29 באוגוסט 1958 נתפסו 2 המתנקשים - הודו בשייכות לאירגון חבלה חדש, על המשמר, 28 בנובמבר 1969 1.2 מיליארד קוב מים זרמו החורף לכנרת, על המשמר, 29 במאי 1969 למשל: מי יצילנו מזוהמת הים, על המשמר, 16 בספטמבר 1969 פרס איכות הסביבה לפרופ' קולט צרויה, מעריב, 5 ביוני 1979
Alice in Chains (אלבום)

Alice in Chains (מכונה לעיתים גם "The Dog Album", "The Dog Records" (בתרגום מילולי: "תקליט הכלב") ו"Tripod" (ה"חצובה")) הוא האלבום השלישי של להקת הגראנג' אליס אין צ'יינס. האלבום מכונה לפעמים "The Dog Album" "Tripod" או "Three" בגלל תמונת העטיפה שלו, שמציגה כלב עזוב בעל שלוש רגליים, שלטענת חברי הלהקה מנציח את הכלב שרדף אחרי שון קיני בילדותו. האלבום הגיע מיידית אל המקום הראשון במצעדי המכירות ועם הזמן הגיע למעמד של פלטינה כפולה. השיר "Frogs" כולל הקלטה של קרקורי צפרדעים שחברי הלהקה הקליטו בעצמם, כאשר הם נאלצים לשלם 10,000 דולר עבור שבוע של הקלטות על גדות הנחל. גם הפעם התקשתה הלהקה להשלים את כל ההופעות שתוכננו לשם קידום האלבום בגלל בעיות ההתמכרות של ליין סטאלי. השורה הפותחת של האלבום (מתוך השיר "Grind") נחשבת בעיני רבים לתגובתו של ג'רי קאנטרל על השמועות על התפרקותה של הלהקה ומותו של סטאלי ("הייתי מכניס אתכם לבור האפל ביותר ומייעץ לכם בחוכמה שלא לתכנן את הלווייתי לפני שהגוף מת"). דרך השיר "Head Creaps" מעביר סטאלי את תגובתו למבקרים את דרך חייו, וכמו כן מתאר את היצורים הדמיוניים ("קריפס") שהתנחלו בראשו ומשכנעים אותו להמשיך ולחיות. זהו השיר היחיד שהלחין סטאלי באלבום ("יום יבוא ואמצא דרך להמריא מכאן, יום יבוא וראשי יהיה זה שיוביל אותי, יום יבוא, אדוני הנרצעים"). הבלדה "Heaven Beside You" מהווה לכל הדעות פנייה ישירה של קאנטרל לסטאלי בנוגע למצבו של האחרון ("היֵה מה שתהיה, ראה את מה שבאת לראות, הייתי מה שאתה רוצה להיות, אני לא אוהב מה שאני רואה. כמו הקור החורפי המקפיא ביותר, גן עדן לצדך... בפנים גיהנום"). מילות השירים נכתבו על ידי ליין סטאלי (למעט היכן שמצוין אחרת).  מידע על האלבום Alice in Chains באתר MusicBrainz מידע על האלבום Alice in Chains באתר AllMusic האלבום Alice in Chains באתר Discogs האלבום Alice in Chains באתר ספוטיפיי
יחסי ירדן–מלזיה

יחסי ירדן–מלזיה הם היחסים הדיפלומטיים הרשמיים שבין הממלכה ההאשמית הירדנית לבין מלזיה. היחסים בין המדינות מתבססים והתבססו בעבר על כלכלה. שתי המדינות משתפות פעולה בכל הנוגע להגנה על האינטרסים של מדינות האסלאם ובמיסיונריות והפצה של האסלאם ברחבי העולם. שתי המדינות חברות בארגון לשיתוף פעולה אסלאמי וב-G77. חברות מלזיות רבות חדרו לשוק הירדני, 30% משוק האנרגיה הפרטי בירדן שייך לחברות מלזיות, וחברות מלזיות הן ספקיות המזון לכוחות המזוינים של ירדן ולמשמר המלכותי הירדני. גם חברות ירדניות חדרו לשוק המלזי, בין ירדן למלזיה קיימות טיסות ישירות של חברת התעופה רויאל ג'ורדניאן וחברות רבות מהמדינה, כולל הממשלה עצמה השקיעו בפרויקט מלזי להקמת מחוז שיעסוק בתעשייה בלבד. כמו כן, הקימה ירדן סניף של אוניברסיטת אל-בית במלזיה. שתי המדינות חתמו על הסכם למניעת כפל מס בשנת 1994. במהלך משט המרמרה סיפקה ממשלת ירדן הגנה לאזרחים המלזים שהשתתפו בו. ירדן מיוצגת במלזיה בדרג השגרירות באמצעות שגרירות רשמית בקואלה לומפור, בירת המדינה. מלזיה מיוצגת בירדן בדרג השגרירות באמצעות שגרירות רשמית בעמאן, בירת המדינה. Embassy Of Malaysia In Amman, Jordan Jordan–Malaysia Relationship and its Influence on the Development of Hadith Studies in Malaysia Malaysian ambassador visits JUST, discuss cooperation with its president Jordan News Agency שרן קור, Malaysia: Brahim’s banks on Jordan for more Mideast deals, הלל פוקוס, 26 באפריל 2013. Route Map - Royale Jordenian. Jordan spies Malaysia, ערביאן ביזנס, 7 באוקטובר 2007. Jordan forges Malaysian link, טיימס הייר אדג'וקיישן, 27 בינואר 1997. AGREEMENT BETWEEN THE GOVERNMENT OF MALAYSIA AND THE GOVERNMENT OF THE HASHEMITE KINGDOM OF JORDAN FOR THE AVOIDANCE OF DOUBLE TAXATION AND THE PREVENTION OF FISCAL EVASION WITH RESPECT TO TAXES ON INCOME, ממשלת מלזיה, 2 באוקטובר 1994. Malaysia thanks Jordan for aiding in saving detained Malaysians, העיתון העממי באנגלית, 2 ביוני 2010. EMBASSY OF JORDAN IN KUALA LUMPUR, MALAYSIA EMBASSY OF MALAYSIA IN AMMAN, JORDAN
מפלגת העבודה (גרינלנד)

מפלגת העבודה (גרינלנדית: Sulissartut Partiat) הייתה מפלגת שמאל גרינלנדית קצרת ימים. המפלגה נוסדה בתחילת 1979 כזרוע הפוליטית של מרכז האיגוד המקצועי של Sulinermik Inuussutissarsiuteqartut Kattuffiat (ובראשי תיבות SIK). בעבר תמכה SIK בסיומוט, אך שיתוף הפעולה הופסק בסתיו 1978. מפלגת העבודה הייתה קרובה מאוד לסיומוט בסוגיות פוליטיות מרכזיות. כמו כן, תמכה מפלגת העבודה בסיומוט בבחירות לפרלמנט האירופי. בבחירות 1979 לא זכתה מפלגת העבודה בייצוג בלאנדסטינג. המפלגה גם השתתפה בבחירות לפולקטינג ב-1979, וקיבלה 1,618 קולות (שלא הספיקו לה כדי לזכות באף אחד משני מושבי הפולקטינג שהוקצו לגרינלנד). בבחירות למועצות העירוניות השיגה מפלגת העבודה 550 קולות בגרינלנד, 156 בנוק, 114 באילוליסאט, 81 במאניצוק, 76 באסיאט, 60 בקאקורטוק, 33 בנארסאק, 23 בקאסיגיאנגואיט ו-7 באומאנאק. לקראת הבחירות ב-1983 התמזגה מפלגת העבודה עם אינואיט אטקטיגיט. Wende, Frank. Lexikon zur Geschichte der Parteien in Europa. Stuttgart: Kröner, 1981. p. 66 http://www.tidsskrift.dk/visning.jsp?markup=&print=no&id=92077 https://www.un.org/esa/socdev/unpfii/documents/MCS_xviii_en.pdf Atuagagdliutit/Grønlandsposten, April 12, 1979, p. 6 scanned newspaper article Greenland's Statistical Office http://www.dst.dk/pukora/epub/upload/13351/offvalg.pdf http://bank.stat.gl/Dialog/varval.asp?ma=VAEKOMST&path=../Database/Greenland/Elections/&lang=1 http://www.tidsskrift.dk/print.jsp?id=74563
ספלאוגן

ספלאוגן (מיוונית עתיקה "ספליון" – מערה, "גנסיס" – יצירה) הוא תצורה גאולוגית בתוך מערה שנוצרה על ידי הסרת סלע האם. בכך היא שונה מספלאותם שהם משקעי מינרלים שניוניים הנוצרים במערות, כדוגמת נטיפים וזקיפים. תצורות אלו נוצרות בדרך כלל במערות המסה באבן גיר או בדולומיט. ספלאוגנים מוגדרים בספר החוקים של ארצות הברית כ"תוואים בולטים מהקירות, התקרה והקרקעית של כל מערה או צינור לבה שהם חלק מסלע האם, כולל אנסטומזות, צדפות, גומחות מתפתלות, פטרומורפים ותליוני סלע במערות המסה ותוואים דומים ייחודיים למערות געשיות". הספלאוגנים מכונים על פי דמיונם לחפצים מעשי ידי אדם או טבעיים. סוגי הספלאוגנים כוללים: Boxwork ("מעשה קופסה") – מחיצות הבולטות מתקרת המערה ויוצרות תאים דמויי חלת דבש. מחיצות קלציט אלו היו פעם סדק בסלע שהתמלא בגבס ובאנהידריט. קלציט-גבס הם פסאודומורפים נפוצים. החומצה הגופרתית שהשתחררה החלישה את גוף הסלע והוא התבלה מהר יותר מהקלציט. התוצאה היא מחיצות מצטלבות היוצרות תאים פתוחים ובולטים מהסלע הסובב אותם דמויי חלת דבש שאורכם מ-60 עד 120 סנטימטרים. עמודים (Pillars) – בניגוד לעמודים שנוצרו מחיבור בין נטיף לזקיף (Columns), עמודים אלו נוצרו כתוצאה מפעילות סחיפה של המים. צדפות (Scallops) – גומחה בצורת כף בקיר המערה, התקרה או הקרקעית בשל סחיפה מזרמים. אנסטומזה (Anastomosis) – התפתחות של רשת של ערוצים מתפצלים, מצטלבים ומתאחדים במערכת דו־ממדית. The Virtual Cave: Speleogens – כולל תמונות של ספלאוגנים מרחבי העולם solutional cave – מערה הנוצרת כתוצאה מתהליך המסת הסלע בו היא שוכנת בהשפעת חומצות כדוגמת חומצה פחמתית. לדוגמה, מערת נטיפים anastomoses - חיבורם מחדש של שני אפיקים אשר התפצלו מענף משותף scallops – כינוי קיבוצי לסוגים של צדפות מאכל. בהקשר זה הכוונה לצורת התוואי meander niches – גומחות שנוצרות בקיר המערה מפעולת מים petromorphs – תצורת מערה שנחשפה על פני השטח בשל סחיפה של אבן הגיר שבה נוצרה המערה "U.S. Code Title 16, Conservation; Chapter 63, Federal Cave Resources Protection § 4302". Legal Information Institute, Cornell University Law School. Pillar scallop Anastomosis
רכס היי רוק

רכס היי רוק (באנגלית: High Rock Range) הוא רכס הרים בהרי הרוקי הקנדיים. הרכס ממוקם בגבול שבין פרובינציות אלברטה וקולומביה הבריטית שבקנדה (בדרום מערב אלברטה, ובדרום מערב קולומביה הבריטית). הרכס הוא החלק הדרומי של הרכסים הקונטיננטליים, וממוקם על קו פרשת המים של אמריקה, צפונית למעבר קרואוזנסט, ודרומית למעבר הייווד. הרכס שוכן בחלקו באזור קאנאנאסקיס. רכס מיסטי ורכסי גרינהילס הם תת-רכסים של רכס היי רוק. שטחו של הרכס 2,172 קמ"ר (מהם 58% בשטח קולומביה הבריטית, ו-42% בשטח אלברטה), אורכו 117 ק"מ (מדרום לצפון) ורוחבו 37 ק"מ (ממזרח למערב).  הר ריי - 3,218 מטרים; הר מיסט - 3,140 מטרים; הר טורנדו - 3,099 מטרים; פסגת קורסלט - 3,044 מטרים; הר ליאל - 2,951 מטרים; הר ביהייב - 2,895 מטרים; הר ארמסטרונג - 2,793 מטרים; הר מויר - 2,758 מטרים; פסגת אליסון - 2,646 מטרים. מדיה וקבצים בנושא רכס היי רוק בוויקישיתוף הרכס באתר ממשלת קנדה מידע על הרכס באתר peakbagger מיקום הרכס ומפת הרכס תחזית מזג אוויר עדכנית ברכס היי רוק נתונים סטטיסטיים על מזג האוויר ברכס היי רוק נתונים גאוגרפיים
E. wedel

E. WEDEL היא חברה פולנית לייצור ממתקים המייצרת שוקולד באיכות גבוהה, עוגות וחטיפים מתוקים. ודל ידוע גם כמותג ממתקים בפולין ונחשב כמותג השוקולד הלאומי של פולין. החברה נוסדה בוורשה פולין בשנת 1851 על ידי קרול ארנסט ודל, שהיגר לפולין מגרמניה ופתח חנות לממכר ממתקים ברחוב מידובה שבורשה, וסמוך אליה פתח מפעל לייצור שוקולד. לוגו החברה מבוסס על חתימתו של ודל. בנו אמיל ודל התמחה במפעלים לייצור שוקולד וממתקים במערב אירופה, ובשנת 1876 קיבל את ניהול העסק והרחיב אותו. לאחר מכן קיבל את ניהול החברה יאן ודל, בנו של אמיל שהביא לשגשוג החברה. בשנת 1934 בעת תקופת השפל הגדול פתח יאן ודל מפעל נוסף ברובע פרגה בורשה שהיה אחד המודרניים בפולין. החברה הייתה ידועה במדיניות הרווחה שלה יוצאת הדופן למען העובדים: אספקת שירות רפואי לעובדים, דיור לעובדים, גן ילדים ומועדון ספורט. כמו כן סיפק המפעל לעובדים הלוואות אורוכות טווח לבניית ביתם. בשנות ה-30 החברה התפתחה וייצאה ממוצריה מחוץ לפולין, למדינות באירופה, לארצות הברית וליפן. החברה הקימה רשת חנויות משלה בפולין, רכשה מטעי קקאו מחוץ לפולין, והקימה חוות לייצור חלב. לאחר כיבוש פולין על ידי הגרמנים, סיפק המפעל לאוכלוסייה המקומית דברי מזון בסיסיים, בהם לחם. לאחר שהנאצים אסרו על קיום חינוך והשכלה לתושבים בעיר ורשה מלבד על תלמידי בית ספר יסודי, התקיימו במפעל לימודים באופן מחתרתי. על אף מוצאה הגרמני של משפחתו, ודל סירב לשתף פעולה עם הגרמנים, ולהרשם ברשימת הדויטשה פולקסליסטה (אנ'). במהלך מרד ורשה נהרס המפעל. עם תום מלחמת העולם השנייה בעת שהקומונוסיטים שלטו בפולין, הולאמה החברה על ידי הממשלה. החברה הופרטה בשנת 1989 לאחר נפילת הקומוניזם בפולין. בשנת 1991 היא נקנתה על ידי תאגיד המזון הבינלאומי פפסיקו, בעת שמכירותיה השנתיות של הברה היו כ-50–60 מיליון דולר בשנה. ב-1995 מכירותיה צמחו לכ-200 מיליון דולר. כ-10% ממכירותיה היו לייצוא, בייחוד לבריטניה, ארצות הברית וקנדה. בשנת 1998 העסיקה החברה כ-1,100 עובדים. בשנת 1999 מכרה פפסיקו את החברה לתאגיד קדבורי. בשנת 2010 רכש את החברה התאגיד הקוריאני Lotte, ובכך ביצע התאגיד השקעה לראשונה באירופה. בשנת 2012 נתנה החברה חסות למשחקי אליפות אירופה בכדורגל שהתקיימו בפולין ובאוקראינה. בעשור הראשון של המאה ה-21 החלה החברה להפעיל ברחבי פולין בתי קפה בהם נמכרים שוקולדים תוצרה החברה. מדיה וקבצים בנושא E. wedel בוויקישיתוף אתר האינטרנט הרשמי של E. wedel היסטוריה, באתר katarzyna-stepniak.reaktywni.pl E. Wedel becomes first Polish National Sponsor for UEFA EURO 2012, באתר אופ"א, 29 במרץ 2011
לילית אמריקנית

לילית אמריקנית (שם מדעי: Strix varia) היא מין של לילית המצויה באמריקה הצפונית ביערות. אורכה של הלילית 40–63 ס"מ ומשקלה 500–1,500 גרם. מוטת כנפיה מגיעה ל-96–125 ס"מ. הלילית לבנה ובעלת שרטוטים אפורים על גופה ועל כיפת ראשה. המקור צהוב וקטן והעיניים גדולות עם פרצוף-שמע אפור גדול ועיניים שחורות. היא חיה בתפוצה דומה לתפוצת הלילית המנוקדת, אך היא גדולה ממנה ולעיתים דוחקת אותה משטחי מחייתה. הלילית האמריקאית חיה ביערות מחטניים וביערות נשירים ברחבי מערב ארצות הברית, צפון מקסיקו ודרום קנדה. היא מעדיפה יערות עבותים, אך תתפשר על שטחי יער פותחים יותר. היא ציידת לילית הניזונה בעיקר מנברנים ועוד מכרסמים קטנים. היא מגוונת אותם ביונקים קטנים נוספים (בעיקר חדפים), עופות שונים, נחשים, לטאות, סלמנדרות ויצורי מים וגם חרקים. זוהי לילית מונוגמית החיה עם בן זוג לכל החיים. הזכר צד נברנים לנקבה וגוזליה בזמן שהיא מטפלת בהם. מדיה וקבצים בנושא לילית אמריקנית בוויקישיתוף לילית אמריקנית, באתר ITIS (באנגלית) לילית אמריקנית, באתר NCBI (באנגלית) לילית אמריקנית, באתר Animal Diversity Web (באנגלית) לילית אמריקנית, בבסיס הנתונים ARKive (באנגלית) לילית אמריקנית, באתר Internet Bird Collection (באנגלית) לילית אמריקנית, באתר GBIF (באנגלית) לילית אמריקנית באתר הרשימה האדומה של IUCN